**ነጻ የሆነ ሕጋዊ እርዳታ**

ነጻ ሕጋዊ እርዳታ ለማግኘት መብት አለዎት።

የእርዳታ አገልግሎቱ

* በውሳኔዎት ደስተኛ ካልሆኑ ቅሬታዎን ለመጻፍ እርዳታ፥
* በይግባኝ ሂደትዎ ውክልናም

ይይዛል።

ነጻ ሕጋዊ እርዳታውን ጠበቃ ወይንም የሕግ አማካሪ ከሌለዎት ብቻ መቀበል ይችላሉ። በዓለም አቀፍ ጥበቃን ለማስቀረት ጉዳዩን የእርስዎ ደሞዝ በአንቀጽ 8 በ12 ማርች 2004 የተቋቋመ የማህበራዊ እርዳታ ሕገ መንግስት የተጠቀሰ ደሞዝ ማለፍ የለበትም።

ነጻ ሕጋዊ እርዳታን ለመቀበል የተጻፈውን ውክልና መስጠት ያስፈልግዎታል። እርዳታን ማቅረብ የሚችሉ ጠበቃ፥ የሕግ አማካሪ ወይንም ጠበቃ እና የህግ አመከሪ ያልሆኑ ነጻ ሕጋዊ እርዳታ ማቅረብ የሚችሉ መንግስታዊ ያልሆኑ ድርጅቶች ሰራተኞች ናቸው።

ተጨማሪ መረጃ እና ነጻ ሕጋዊ እርዳታ የሚሰጡት ድርጅቶች፥ ጠበቃዎች እና የሕግ አመካሪዎች ዝርዝር እዚህ ይገኛል - hhtps://www.gov.pl/web/udsc/bezplatna-pomoc-prawna

**በፈቃደኝነት መመለሻ እርዳታ**

**እርዳታው ለማን ይጠቅማል?**

ወደ አገርዎ ወይንም ወደሌላ በሕጋዊ መንገድ መግባት የሚችሉ አገር ለመመለስ ፈቃደኛ ከሆኑ በፖላንድ ባለስልጣን አማካኝነት መመለስ ይችላሉ። በፈቃደኝነት የመመለሻ ማመልከቻ ማስገባት በሚከተሉት ምሳሌዎች ይችላሉ፡

* ዓለም አቀፍ ጥበቃ ለማግኘት ሂደትዎ ባቆመ ወቅት
* የጥገኝነት ጥያቄዎን አሉታዊ ውሳኔ ከተቀበሉ እና ተጨማሪ ጥበቃ ባላገኙ ወቅት
* ዓለም አቀፍ ጥበቃ ለማግኘት ማመልከቻዎ ተቀባይነት የሌለው በተወሰነ ወቅት
* ዓለም አቀፍ ጥበቃ ለማግኘት ማመልከቻዎ በመደበኛ ምክንያት ባልተመረመረ ወቅት።

**እርዳታው ምን ምን ይይዛል?**

በፈቃደኝነት የመመለሻ እርዳታ የሚከተሉትን ነገሮች ይይዛሉ -

* የጉዞ ወጪ፥
* የጉዞ ፈቃድ ወረቀት ለማግኘት የሚያስፈለጉት አስተዳዳራዊ ክፍያዎች እንዲሁም የቪዛ እና የተጨማሪ ፈቃዶች ወጪ፥
* ከጉዞ አስቀድሞ እና በጉዞ ላይ የምግብ ወጪ (የውጭ ሃገር ዜጋዎች ድርጅት ሐላፊ በማህበራዊ እርዳታ መሰረት ካልከፈሉ)፥
* ከጉዞ በፊት የመኖሪያ ወጪ (የውጭ ሃገር ዜጋዎች ድርጅት ሐላፊ በማህበራዊ እርዳታ መሰረት ካልከፈሉ)፥
* የሕክምና ወጪዎች (የውጭ ሃገር ዜጋዎች ድርጅት ሐላፊ በማህበራዊ እርዳታ መሰረት ካልከፈሉ)፥
* በፈቃደኝነት መመለሻ የሚረዱ ድርጅቶች ውጪዎች ሁሉ፥
* ያስተማማኝነት እና የሰባዊነት ሁኔታ ለማቅረብ ሌላ አስፈላጊ ወጪዎችን ሁሉ

እንደዚህ ዓይነት እርዳታ መጠቀም አንድ ጊዜ በየሁለት ዓመት ይችላሉ። የሰዎች ዝውውር ተጎጂዎች እና እንክብካቤ የሌላቸው ልጆች ከዚህ በላይ መጠቀም ይችላሉ።

**እርዳታውን ለመቀበል ማመልከቻ እንዴት ማስገባት ይቻላል?**

በፈቃደኝነት መመለሻ የሚያስፍጽም አካል የድንበር መከላክያ ዋና ሐላፊ ነው። ከሚከተሉት አንዱ ውሳኔ ከተቀበሉ ብህዋላ -

* ዓለም አቀፍ ጥበቃ ለማግኘት ሂደትዎ ካቆመ ወይንም
* የጥገኝነት ጥያቄዎን አሉታዊ ውሳኔ ከተቀበሉ እና ተጨማሪ ጥበቃ ካላገኙ።

እንዲሁም በውጭ ሃገር ዜጋዎች ድርጅት ሐላፊ የሚሰጥ የማህበራዊ እርዳታ እና የሕክምና አገልግሎት ከተቀበሉ፥ በፈቃደኝነት የመመለሻ ማመልከቻውን በውጭ ሃገር ዜጋዎች ድርጅት ሐላፊ አማካኝነት ማስገባት ይችላሉ። የተሞላውን እና የተፈረመውን ማመልከቻ የውጭ ሃገር ዜጋዎች ድርጅት በማህበራዊ እርዳታ ክፍል አድራሻ መላክ ይችላሉ (በፖስታ ወይንም በe-PUAP የድርጅቱ ሳጥን)። አለበለዚያ በአካል በዓለም አቀፍ ጥበቃ ለማግኘት ለሚፈልጉ ውጭ ሃገር ዜጋዎች ማዕከል ወይም እንዲሁም በውጭ ሃገር ዜጋዎች ድርጅት በአስተዳደር ቢሮ በታቦሮቫ መንገድ ቁጥር 33 በዋርሶ ከተማ ድርጅቱ በሚከፈትበት ሰዓት።

ከዚህ ሌላ በፈቃደኝነት የመመለሻ እርዳታ ለመቀበል ማመልከቻዎን ለድንበር መከላክያ ክፍል ሐላፊ ወይም ለድንበር መከላክያ ጣቢያ ሐላፊ በሚኖሩበት ቦታ አካባቢ ማስገባት ይችላሉ።

**ማመልከቻ መቼ ማስገባት አለብዎ?**

ማመልከቻውን ማስገባት የሚያስፈልግ ጊዜ -

* **ከ5 ቀን** ሂደቱ ለማቆም ውሳኔ መጨረሻ ከሆነበት ቀን ጀምሮ፥
* **ከ5 ቀን** ዓለም አቀፍ ጥበቃ ለማግኘት ማመልከቻዎ ያልተመረመረ ከሆነ ውሳኔ ከተቀበሉ ቀን ጀምሮ፥
* የጥገኝነት ጥያቄዎን አሉታዊ ውሳኔ ከተቀበሉ እና ተጨማሪ ጥበቃ ካላገኙ ወይንም ማመልከቻዎ ተቀባይነት የሌለው በተወሰነ ወቅት በፈቃደኝነት ለመመለስ ከወሩ **7 ቀን** ሲቀረው ብቻ ማመልከት ይችላሉ።

**ጥንቃቄ!** ማመልከቻዎ በጊዜ ካላስገቡ የድንበር መከላክያ ዋና ሐላፊ ጉዳይዎን አይመረመርም።

**በፈቃደኝነት መመለሻ እርዳታ ወይም ነጻ ሕጋዊ እርዳታ ለማግኘት ሁሉም መረጃ በእኛ ድርጅት ድረ ገጾች ያገኛሉ።**